6.9.2022
RO
Jurnalul Oficial al Uniunii Europene
C 342/21 Marți, 15 februarie 2022
33.
invită statele membre să continue reforma administrațiilor fiscale, să accelereze procesul de digitalizare și să înceapă să introducă abordări strategice pentru a sprijini IMM-urile să se conformeze obligațiilor fiscale, și să identifice modalități de a reduce sarcina fiscală; invită statele membre să realizeze reforme judicioase și solide care să trateze complexitatea sistemelor fiscale, cu scopul de a reduce birocrația, sarcina administrativă și costurile de conformitate fiscală; reamintește că în acest domeniu cooperarea europeană și schimbul de bune practici între administrațiile fiscale au o mare valoare adăugată; 34. invită statele membre să valorifice mai bine programul UE Fiscalis pentru a îmbunătăți cooperarea dintre administrațiile fiscale implicate în eforturi de reformă; invită, în acest sens, Comisia să înființeze un program Erasmus de schimb de experiență pentru funcționarii fiscali, pentru a încuraja adoptarea celor mai bune practici; 35.
solicită Comisiei să urmărească și să monitorizeze noile reforme fiscale naționale sau măsurile introduse ca urmare a pandemiei pentru a susține economia, îndeosebi acele măsuri care nu au caracter temporar; invită statele membre să reformeze sistemele fiscale, profitând de ocaziile oferite de instrumentele europene menite să sprijine redresarea economică; subliniază că aceste reforme trebuie să respecte cadrul fiscal european; reamintește că aceste reforme trebuie realizate cu respectarea deplină a prerogativelor naționale în probleme fiscale, reliefând însă că o coordonare strânsă între statele membre generează o valoare adăugată semnificativă; 36. susține aplicarea unor standarde înalte de respectare a drepturilor contribuabililor, în special a celor legate de protecția vieții private și a datelor, în orice proces politic și legislativ privind impozitarea; 37. remarcă că mai toate procedurile de achiziții publice din statele membre folosesc prețul cel mai scăzut drept criteriu unic de atribuire a contractelor publice; reamintește apelul adresat de Consiliu Comisiei de a analiza cum pot fi combătute efectele de denaturare antrenate de participarea la achiziții publice a unor ofertanți cu activități în jurisdicții incluse pe lista UE a jurisdicțiilor necooperante în scopuri fiscale; îndeamnă Comisia să își revizuiască strategia privind achizițiile publice sub acest aspect; Tabela de scor a UE în domeniul fiscal 38.
atestă că în momentul de față Comisia lucrează la o tabelă de scor în domeniul fiscal la nivelul UE; recomandă să se recurgă la indicatori economici care să permită identificarea denaturărilor de pe piața unică, precum nivelul investițiilor străine directe și al plăților de redevențe și dobânzi; subliniază că o astfel de tabelă de scor trebuie să contribuie la combaterea concurenței fiscale nefaste; îndeamnă Comisia să ia în considerare în mod corespunzător pierderile masive de venituri publice generate de politicile fiscale naționale care facilitează eludarea taxelor; înțelege că această tabelă de scor fiscală trebuie construită ca un instrument care să ajute statele membre să facă reforme judicioase și solide în domeniul fiscal; avertizează că deși această tabelă de scor nu trebuie folosită pentru a pune la stâlpul infamiei anumite state membre, ea poate, desigur, da un impuls dezbaterilor despre reformele necesare; încurajează cooperarea strânsă cu platformele europene actuale la construirea acestei tabele de scor; înțelege că acest nou instrument ar putea fi util pentru procesul semestrului european și, în special, pentru recomandările specifice fiecărei țări; o o
o
39. încredințează Președintei sarcina de a transmite prezenta rezoluție Consiliului și Comisiei, precum și guvernelor și parlamentelor statelor membre.